2005-ös Junior Eurovíziós Dalfesztivál
A 2005-ös Junior Eurovíziós Dalfesztivál volt a harmadik Junior Eurovíziós Dalfesztivál, amit a belgiumi Hasseltben rendeztek, ahol a fehérorosz Kszenyija Szitnyik nyert 149 ponttal, a "Mi vmeszte" című dalával. A versenyre 2005. november 26-án került sor. Az Eurovíziós Dalversennyel ellenben itt nem az előző évi győztes rendez, hanem pályázni kell a rendezés jogára. A 2004-es Junior Eurovíziós Dalfesztivál a spanyol María Isabel győzelmével zárult, aki az "Antes muerta que sencilla" című dalt adta elő Lillehammerben.